gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
રામનાથ કોવિંદ પાંચમા સુધી ગામની સરકારી સ્કૂલમાં ભણેલા
You need an iframes capable browser to view this content.
ભાઈ કરિયાણાની નાની દુકાન ચલાવતા ને તેમણે ઘરને સામાજિક પ્રવૃત્તિનું કેન્દ્ર બનાવી દીધેલું
કાનપુર જિલ્લાના ડેરાપુર તાલુકાના પરૌખ ગામમાં જન્મેલા રામનાથ કોવિંદ સાદગી માટે સુખ્યાત છે. સાધારણ સ્થિતિના પરિવારના રામનાથ કોવિંદે પાંચમા ધોરણ સુધીનું ભણતર ગામની સરકારી સ્કૂલમાં પૂરું કર્યું હતું. ત્યાર પછી LLB સુધીનો અભ્યાસ કાનપુર શહેરમાં કર્યો હતો. રામનાથ કોવિંદને નજીકથી ઓળખતા લોકો તેમના વખાણ કરતાં થાકતા નથી. તેમના ભાઈ પ્યારેલાલ ઝિંઝક પરૌખ ગામમાં કરિયાણાની દુકાન ચલાવે છે.
ફૅમિલીમાં સૌથી નાના ભાઈ રામનાથ કોવિંદ બે વખત રાજ્યસભાના સભ્ય બન્યા હતા. તેમણે ૨૦૧૦-’૧૧માં સંસદસભ્ય તરીકે તેમને ફાળવાતા ભંડોળમાંથી પરૌખ ગામના પરંપરાગત ઘરને સાર્વજનિક પ્રવૃત્તિઓ માટેનું કમ્યુનિટી સેન્ટર બનાવ્યું હતું. રામનાથ કોવિંદ દલિતોમાં લઘુમતી મનાતા કોળી સમાજના રાષ્ટ્રીય અધ્યક્ષ પણ હતા. રામનાથ કોવિંદ વકીલ તરીકે દલિતોને કાનૂની સહાય પણ કરતા હતા.
સંસદસભ્ય ભાડાના ઘરમાં રહ્યા
રામનાથ કોવિંદ વિશે તેમના મિત્ર પી. એન. દીક્ષિતે જણાવ્યું હતું કે ‘રામનાથ કોવિંદ ૧૯૯૪માં સંસદસભ્ય બન્યા પછી કલ્યાણપુરમાં ભાડાનું ઘર શોધતાં મને મળ્યા હતા. તેઓ સાવ સામાન્ય વ્યક્તિની માફક આવ્યા અને પૂર્ણ નમ્રતાપૂર્વક ઘર ભાડે લીધું હતું. અમારું કુટુંબ રામનાથ કોવિંદને બંગલો ભાડે આપવા ખુશીથી સંમત થયું હતું. તેઓ દસ-બાર વર્ષ એ ઘરમાં રહ્યા. તેમની સાદગી એવી હતી કે સરકાર તરફથી તેમને ખટારાછાપ કાર ફાળવવામાં આવી હતી છતાં તેઓ કોઈ ફરિયાદ કર્યા વગર એમાં પ્રવાસ કરતા હતા. આજે પણ રામનાથ કોવિંદ અમારા પરિવારના સભ્ય જેવા છે.’
હાલમાં એ બંગલો કૅરટેકર કુસુમા રાઠૌર હસ્તક છે. કુસુમાએ જણાવ્યું હતું કે સાહેબ કેટલાક મહિના પહેલાં બે કલાક માટે એ બંગલાની મુલાકાતે આવ્યા હતા.
સામાન્ય નાગરિકોને તરત મદદ
RSSની શાખામાં રામનાથ કોવિંદના નિકટના સાથી રહેલા શિક્ષક રમાકાંત શુક્લાએ રામનાથના સ્વભાવની સરળતા વિશે જણાવ્યું હતું કે ‘તેઓ સંસદસભ્ય બન્યા પછી સુધ્ધાં કોઈ પણ વ્યક્તિ તેમને સરળતાથી મળી શકતી હતી. સામાન્ય નાગરિકોની ગૅસ-કનેક્શન અને અન્ય સમસ્યાઓ તેઓ તાત્કાલિક ઉકેલતા હતા. વાંચન-લેખનના શોખીન રામનાથ કોવિંદ ૨૦૧૬ના ઑક્ટોબર મહિનામાં ચૌબેપુર ગામમાં એક કાર્યક્રમમાં મુખ્ય મહેમાન તરીકે ગયા હતા. એ કાર્યક્રમમાં મહિલાઓને ધાબળા વહેંચવાના હતા, પરંતુ કાર્યક્રમ લાંબો ચાલતાં ઘણું મોડું થઈ ગયું હતું. આયોજકો કાર્યક્રમ આટોપી લેવાની તૈયારી કરતા હતા ત્યારે રામનાથ કોવિંદે સામેથી રમાકાંત શુક્લાને પૂછ્યું હતું કે મહિલાઓને ધાબળા વહેંચવા નથી? રામનાથ કોવિંદ છેવટે ધાબળા વહેંચીને ત્યાંથી રવાના થયા હતા.
રામનાથ કોવિંદનો હોમ મિનિસ્ટર રાજનાથ સિંહ સાથે ગાઢ સંબંધ છે
બિહારના રાજ્યપાલ રામનાથ કોવિંદની પસંદગી ૧૭ જુલાઈએ યોજાનારી રાષ્ટ્રપતિપદની ચૂંટણી માટેના NDAના ઉમેદવાર તરીકે કરીને BJPએ ગઈ કાલે આશ્ચર્ય સરજ્યું હતું. વકીલમાંથી રાજકારણી બનેલા ૭૧ વર્ષના રામનાથ કોવિંદની પસંદગીને BJPનો માસ્ટર સ્ટ્રોક ગણવામાં આવી રહ્યો છે.
દલિત અને બિનવિવાદાસ્પદ હોવાને કારણે રામનાથ કોવિંદ વિરોધ પક્ષનો ટેકો મેળવવા માટે BJPની ઉત્તમ પસંદગી છે. તેઓ દલિત કોળી જ્ઞાતિના છે અને બિહારના રાજ્યપાલ તરીકે નિમણૂક કરવામાં આવી એ પહેલાં તેમણે ઉત્તર પ્રદેશ તથા બિહારમાં વ્યાપક કામ કર્યું હતું.
દેશના સર્વોચ્ચ બંધારણીય પદ પર કોઈ દલિત ચૂંટાઈ આવે એનો વિરોધ મોટા ભાગના રાજકીય પક્ષો નહીં કરે. આ ઉપરાંત રામનાથ કોવિંદ વિદ્યાર્થી હતા ત્યારથી જ અનુસૂચિત જાતિ, જનજાતિ, અન્ય પછાત વર્ગો, લઘુમતીઓ અને મહિલાઓના અધિકાર માટે લડત ચલાવતા રહ્યા છે.
રામનાથ કોવિંદની પસંદગીનું બીજું મહત્વનું કારણ કેન્દ્રીય ગૃહપ્રધાન રાજનાથ સિંહ સાથેનો તેમનો ગાઢ સંબંધ હોઈ શકે છે.
રામનાથ કોવિંદ દેશના સર્વોચ્ચ બંધારણીય પદ પર બિરાજશે એ હવે લગભગ નક્કી છે ત્યારે બિહારના રાજ્યપાલ તરીકેનો અનુભવ તેમને રાષ્ટ્રપતિપદ સંભાળવામાં મદદરૂપ થશે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.